Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 533/13/1104	Bratislava IV, 10.10.2014
EEČ : 2-11-100-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: brigádník
stíhaného vyšetrovateľom OKP OR PZ Bratislava IV pod ČVS: ORP-594/OEK-B4-2013 pre  prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, ktorého sa dopustil na tom skutkovom základe, že v presne nezistenom čase presne nezisteného dňa si v byte na ulici XXXXX zaobstaral identifikačné údaje platobnej karty číslo XXXXX vydanej XXXXX k účtu číslo XXXXX patriacemu poškodenému XXXXX, prostredníctvom ktorých následne cez internet vykonal bez jeho súhlasu a vedomia platby z jeho účtu a to nasledovne: dňa 11.7.2013 u obchodníka XXXXX vykonal platbu vo výške 21,00 €, dňa 13.7.2013 u obchodníka XXXXX vykonal platbu vo výške 26,99 €,  dňa 15.07.2013 u obchodníka XXXXX vykonal platbu vo výške 20,35 €, dňa 18.7.2013 u obchodníka XXXXX vykonal platbu vo výške 17,00 €, dňa  22.07.2013 u obchodníka XXXXX vykonal platbu vo výške 17,00 €, dňa 22.07.2013 u obchodníka XXXXX vykonal platbu vo výške 26,99 €, dňa 28.07.2013 u obchodníka XXXXX vykonal platbu vo výške 15,72 €, dňa 28.07.2013 u obchodníka XXXXX vykonal platbu vo výške 39,28 €, dňa 30.07.2013 u obchodníka XXXXX vykonal platbu vo výške 3,93 €, dňa 30.07.2013 u obchodníka XXXXX vykonal platbu vo výške 15,72 €, dňa 26.07.2013 u obchodníka XXXXX vykonal platbu vo výške 17,00 €, dňa 30.07.2013 u obchodníka XXXXX vykonal platbu vo výške 47,16 €, dňa 29.07.2013 u obchodníka XXXXX vykonal platbu vo výške 47,16 €, dňa 02.08.2013 u obchodníka XXXXX vykonal platbu vo výške 01,50 €, dňa 01.08.2013 u obchodníka XXXXX vykonal platbu vo výške 15,69  €, dňa 02.08.2013 u obchodníka XXXXX vykonal platbu vo výške 161,03 €, dňa 05.08.2013 u obchodníka XXXXX vykonal platbu vo výške 21,99 €, dňa 05.08.2013 u obchodníka XXXXX vykonal platbu vo výške 72,91 €, dňa 05.08.2013 u obchodníka XXXXX vykonal platbu vo výške 72,91 €, dňa 06.08.2013 u obchodníka XXXXX vykonal platbu vo výške 21,97 €, dňa 06.08.2013 u obchodníka XXXXX vykonal platbu vo výške 21,97 €, dňa  06.08.2013 u obchodníka XXXXX vykonal platbu vo výške 21,97 €, dňa 06.08.2013 u obchodníka XXXXX vykonal platbu vo výške 37,01 €, dňa 06.08.2013 u obchodníka XXXXX vykonal platbu vo výške 37,01 €, dňa 06.08.2013 u obchodníka XXXXX vykonal platbu vo výške 72,86 €, dňa 07.08.2013 u obchodníka XXXXX vo výške 8,12 €, dňa 07.08.2013 u obchodníka XXXXX vykonal platbu vo výške 14,95 €, dňa 06.08.2013 u obchodníka XXXXX vykonal platbu vo výške 19,99 €, dňa 07.08.2013 u obchodníka XXXXX vykonal platbu vo výške 24,99 €, dňa 07.08.2013 u obchodníka XXXXX vykonal platbu vo výške 37,11 €, dňa 07.08.2013 u obchodníka XXXXX vykonal platbu vo výške 73,07 €, dňa 07.08.2013 u obchodníka XXXXX vykonal platbu vo výške 73,07 €, dňa 08.08.2013 u obchodníka XXXXX vykonal platbu vo výške 4,99 €, dňa 08.08.2013 u obchodníka XXXXX vykonal platbu vo výške 4,99 €, dňa 07.08.2013 u obchodníka XXXXX vykonal platbu vo výške 9,99 €, dňa 11.08.2013 u obchodníka XXXXX vykonal platbu vo výške 9,99 €, dňa 11.08.2013 u obchodníka XXXXX vykonal platbu vo výške 9,99 €, dňa 11.08.2013 u obchodníka XXXXX vykonal platbu vo výške 9,99 €, dňa 11.08.2013 u obchodníka XXXXX vykonal platbu vo výške 9,99 € a dňa 11.08.2013 u obchodníka XXXXX vykonal platbu vo výške 24,99 €, čím spôsobil pošk. spoločnosti XXXXX IČO: XXXXX so sídlom XXXXX  XXXXX celkovú škodu vo výške 1203,47 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Podľa § 216 ods. 3 Trestného poriadku sa obv. XXXXX počas skúšobnej doby ukladá povinnosť nahradiť škodu vo výške 1.203,- € pošk. spoločnosti XXXXX IČO: XXXXX, so sídlom XXXXX  XXXXX v zmysle dohody o náhrade škody, ktorú uzavreli dňa 03.10.2014.

Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ OKP Okresného riaditeľstva policajného zboru v Bratislave IV uznesením  zo dňa 03.03.2013 pod ČVS: ORP-594/OEK-B4-2013 podľa § 206 ods. l Tr. poriadku vzniesol XXXXX, nar. XXXXX obvinenie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona na skutkových okolnostiach uvedených v tomto uznesení.   
Po skončení skráteného vyšetrovania vyšetrovateľ PZ predložil vyšetrovací spis s návrhom na podanie obžaloby.   Preskúmaním spisového materiálu som zistila, že sú splnené podmienky na podmienečné zastavenie trestného stíhania  a to z nasledovných dôvodov:
Podľa § 216 ods. l  Tr. por.  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného po vznesení obvinenia  do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený 	      
      a/  vyhlási, že spáchal skutok, za ktorý je stíhaný, a nie sú odôvodnené 
           pochybnosti o tom, že vyhlásenie bolo vykonané slobodne, vážne a
           zrozumiteľne,
      b/ nahradil škodu, ak bola činom spôsobená , alebo s poškodeným o jej 
          náhrade  uzavrel dohodu, alebo urobil iné opatrenia na jej náhradu, a
      c/ vzhľadom na osobu obvineného, s prihliadnutím na jeho doterajší život                                                                                      
          a na okolnosti prípadu možno takéto rozhodnutie považovať za 
          dostačujúce. 
Podľa § 216 ods. 2 Tr. por. v uznesení  o podmienečnom zastavení trestného stíhania sa určí obvinenému skúšobná doba na jeden rok až na päť rokov. Skúšobná doba začína právoplatnosťou uznesenia o podmienečnom zastavení trestného stíhania.
Podľa § 216 ods. 3 Tr. por. obvinenému, ktorý uzavrel s poškodeným dohodu o náhrade škody, sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil. 
Podľa § 216 ods. 4 Tr. por. možno obvinenému tiež podľa odseku 2 uložiť, aby v skúšobnej dobe dodržiaval primerané obmedzenia a povinnosti smerujúce k tomu, aby viedol riadny život alebo aby sa zdržal činnosti, ktorá viedla k spáchaniu prečinu.
Prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona sa dopustí ten, kto neoprávnene vyrobí, pozmení, napodobní, falšuje alebo si obstará elektronický platobný prostriedok alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako prvý alebo na taký účel ho prechováva, prepravuje, použije alebo poskytne inému. 
Trestný zákon č. 300/2005 Zb. umožňuje  uložiť páchateľovi  za spáchanie prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona trest odňatia slobody na jeden až na päť rokov.
Obvinený XXXXX sa pri výsluchoch dňa 29.01.2014 a dňa 05.06.2014 ako obvinený priznal k spáchaniu trestného činu a vyhlásil, že spáchal skutok, za ktorý je stíhaný.  Taktiež uviedol, že je ochotný poškodenému nahradiť škodu, tak ako si ju poškodený uplatnil v dohode o náhrade škody, ktorú spolu uzavreli. Obvinený dal tiež súhlas na podmienečné zastavenie trestného stíhania.  Nie sú pochybnosti  o tom, že priznanie a vyhlásenie  bolo vykonané slobodne, vážne a zrozumiteľne.   Pri výsluchu uviedol, že vykonal neoprávnené prevody z karty prostredníctvom internetu tak, ako sú uvedené v skutku, pričom uvedené ľutuje, spôsobenú škodu uznáva v celom rozsahu a túto chce poškodenému nahradiť.   
Zo spáchania uvedeného trestného činu je obvinený okrem vlastného priznania usvedčovaný aj výpoveďami poškodeného  a listinnými dôkazmi založenými v spise.  Splnomocnený zástupca poškodenej organizácie XXXXX uviedol skutočnosti zhodné so skutkom.  
Súčasťou spisu je aj dohoda o náhrade škody medzi obvineným a poškodeným zo dňa 03.10.2014, v ktorej sa obvinený zaviazal nahradiť poškodenému  škodu vo výške 1.203,47 € v dvanástich mesačných splátkach.
Obvinený XXXXX nebol doposiaľ súdne trestaný a nie je v súčasnosti trestne stíhaný za iný trestný čin. V registri priestupkov má jeden záznam, za priestupok proti verejnému poriadku, za ktorý mu bolo uložené napomenutie. S poukazom na uvedené a osobu obvineného mám za to, že sú splnené všetky podmienky na postup podľa § 216 ods. 1 Tr. por.    Zo skutočností vyššie uvedených vyplýva, že obvinený XXXXX spáchal trestný čin, k jeho spáchaniu sa priznal a súhlasil s podmienečným zastavením trestného stíhania. Posudky a hodnotenia zadovážené na obvineného preukazujú, že doposiaľ viedol riadny život a skutok, pre ktorý je v súčasnosti trestne stíhaný, bol len ojedinelým excesom z inak riadneho spôsobu života. Mám za to, že podmienečné zastavenie trestného stíhania obvineného XXXXX a povinnosť nahradiť poškodenému škodu dostatočne zabezpečí jej nápravu.
Skúšobnú dobu som obvinenému XXXXX určila v trvaní 18 mesiacov, tj. pri spodnej hranici zákonného rozpätia s prihliadnutím na okolnosti skutku, výšku uplatnenej škody, dohodu o náhrade škody, stupeň nebezpečnosti činu pre spoločnosť a tiež s prihliadnutím na osobu obvineného.  
Počas plynutia skúšobnej doby bude správanie obvineného monitorované a pokiaľ spácha nový trestný čin, nesplní povinnosť nahradiť škodu alebo jeho správanie bude v rozpore so zásadami občianskeho spolužitia a občianskej morálky, rozhodnem o pokračovaní v trestnom stíhaní a na obvineného podám obžalobu.
Obvinenému XXXXX som tiež podľa § 216 ods. 3 Trestného poriadku uložila aby počas skúšobnej doby nahradil poškodenému pošk. spoločnosti XXXXX IČO: XXXXX, so sídlom XXXXX  XXXXX v zmysle dohody o náhrade škody, ktorú uzavreli dňa 03.10.2014.
S poukazom na všetky skutočnosti som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka